Andrea Henkel

Andrea Henkel (s. 10. joulukuuta 1977 Ilmenau) on saksalainen uransa lopettanut ampumahiihtäjä. Henkel voitti Salt Lake Cityn olympialaisissa 2002 kultaa 15 kilometrin kilpailussa 7,9 sekunnin erolla Liv Grete Poiréehin; molemmat ampuivat yhden sakkominuutin. Kisojen toisen kultansa hän sai hiihdettyään kolmannen osuuden Saksan viestijoukkueessa, joka yhdestä sakostaan huolimatta voitti sakkokierroksilta välttyneen Norjan puolen minuutin erolla. Henkel voitti 15 kilometrin maailmanmestaruuden Hochfilzenissä 2005. Hän ampui yhden ohilaukauksen ja kukisti puolella minuutilla kaksi sakkominuuttia ottaneen Sun Ribon. Anterselvan MM-kisoissa 2007 Henkel voitti yhteislähtökilpailun mestaruuden 4,6 sekunnin erolla Martina Glagowiin vaikka kiersikin kaksi sakkokierrosta Glagowin yhtä vastaan. Viestissä Henkel hiihti toisen osuuden Saksan kultajoukkueessa, joka kukisti hopeamitalimaa Ranskan yli minuutilla. Östersundin MM-kilpailuissa 2008 Henkel voitti sprintin maailmanmestaruuden 12,7 sekunnin erolla Albina Ahatovaan; molemmat selvisivät ilman sakkokierroksia. Seuraavana päivänä Henkel voitti takaa-ajon maailmanmestaruuden runsaat 20 sekuntia ennen Jekaterina Jurjevaa ammuttuaan jälleen puhtaasti. Hän hiihti myös toisen osuuden kultaa voittaneessa Saksan viestijoukkueessa. Pyeongchangin MM-kilpailuissa 2009 hän hiihti naisten viestissä kolmannen osuuden Saksan hopeajoukkueessa ja sekaviestissä avausosuuden Saksan pronssijoukkueessa. Vancouverin olympialaisissa 2010 Henkel hiihti ankkuriosuuden Saksan pronssijoukkueessa. Hanty-Mansijskin MM-kilpailuissa 2011 hän hiihti avausosuuden sekä maailmanmestaruuden voittaneessa Saksan naisten viestijoukkueessa että hopeaa saaneessa sekaviestijoukkueessa. Ruhpoldingin MM-kisoissa 2012 hän hiihti ankkuriosuuden Saksan mestarijoukkueessa naisten viestissä ja avausosuuden Saksan pronssijoukkueessa sekaviestissä. Nové Měston MM-kilpailuissa 2013 hän sai nolla-ammunnalla hopeaa normaalimatkalla. Maailmancupissa Henkel voitti 22 osakilpailua, oli 20 kertaa toinen sekä 17 kertaa kolmas. Hän voitti maailmancupin kokonaiskilpailun kaudella 2006–2007. Henkel lopetti uransa kauden 2013–2014 jälkeen. Hän on naimisissa yhdysvaltalaisen ampumahiihtäjän Tim Burken kanssa. ==Saavutuksia== *Olympialaiset **Salt Lake City 2002: 15 km:llä kultaa, viestissä kultaa, takaa-ajossa kolmastoista **Torino 2006: viestissä hopeaa, 15 km:llä neljäs, yhteislähdössä kolmastoista **Vancouver 2010: viestissä pronssia, normaalimatkalla kuudes, yhteislähdössä yhdeksäs, takaa-ajossa kymmenes *MM-kilpailut **Kontiolahti 1999: 7,5 km:llä kahdestoista **Oslo 2000: viestissä hopeaa, takaa-ajossa viides, 7,5 km:llä kahdeksas **Pokljuka 2001: viestissä hopeaa, takaa-ajossa viides, 15 km:llä yhdeksäs, 7,5 km:llä yhdestoista **Hochfilzen 2005: 15 km:llä kultaa, viestissä hopeaa, yhteislähdössä seitsemäs **Anterselva 2007: yhteislähdössä kultaa, viestissä kultaa, 15 km:llä kuudes, takaa-ajossa kymmenes **Östersund 2008: sprintissä, takaa-ajossa ja viestissä kultaa **Pyeongchang 2009: viestissä hopeaa, sekaviestissä pronssia, yhteislähdössä viides, sprintissä kuudes, normaalimatkalla kymmenes **Hanty-Mansijsk 2011: viestissä kultaa, sekaviestissä hopeaa, takaa-ajossa neljäs, yhteislähdössä kolmastoista **Ruhpolding 2012: viestissä kultaa, sekaviestissä pronssia, takaa-ajossa yhdestoista, yhteislähdössä kahdestoista **Nové Město 2013: normaalimatkalla hopeaa, takaa-ajossa kuudes, yhteislähdössä kolmastoista *Maailmancup **Osakilpailuvoitot: ***Kausi 1999–2000: Pokljuka yhteislähtö, Anterselva takaa-ajo ***Kausi 2001–2002: Salt Lake City 15 km ***Kausi 2004–2005: Hochfilzen 15 km ***Kausi 2006–2007: Hochfilzen 7,5 km & 15 km & takaa-ajo, Anterselva yhteislähtö, Lahti 15 km, Oslo 7,5 km ***Kausi 2007–2008: Anterselva: takaa-ajo & yhteislähtö, Östersund sprintti & takaa-ajo ***Kausi 2008–2009: Oberhof 7,5 km, Trondheim takaa-ajo ***Kausi 2009–2010: Oberhof yhteislähtö, Anterselva takaa-ajo ***Kausi 2010–2011: Fort Kent sprintti ja takaa-ajo ***Kausi 2011–2012: Oslo yhteislähtö ***Kausi 2013–2014: Anterselva takaa-ajo **Kokonaispisteet: ***Kausi 1998–1999: neljästoista ***Kausi 1999–2000: viides ***Kausi 2000–2001: viides ***Kausi 2001–2002: kolmastoista ***Kausi 2002–2003: seitsemästoista ***Kausi 2003–2004: kahdeskymmenesyhdeksäs ***Kausi 2004–2005: neljästoista ***Kausi 2005–2006: seitsemäs ***Kausi 2006–2007: voitto ***Kausi 2007–2008: kolmas ***Kausi 2008–2009: viides ***Kausi 2009–2010: neljäs ***Kausi 2010–2011: toinen ***Kausi 2011–2012: kahdeksas ***Kausi 2012–2013: kolmas ***Kausi 2013–2014: kymmenes ==Lähteet== * === Viitteet === ==Aiheesta muualla== *Virallinen sivusto Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1977 syntyneet Luokka:Elävät henkilöt